ඒ නිසා තිරසාර ගෝලීය හා දේශීය පාරිසරික කළමනාකාරිත්වයක් ඇතිකර ගැනීම සඳහා කලාපීය සහයෝගිතාව අවශ්‍ය යැයි ද ජයරත්න මහතා කීය.මෙහිදී දැවෙන ප්‍රශ්න විසඳා ගැනීම සඳහා කලාපීය රටවලට දකුණු ආසියානු සහයෝගිතා පරිසර වැඩසටහන යටතේ කටයුතු කළ හැකි බවද කීවේය.එම වැඩ පිළිවෙළටද දැනුම් කළමනාකාරිත්වය තාක්ෂණ හුවමාරුව හා වෙනත් ක්ෂේත්‍ර සම්බන්ධයෙන් පවත්නා අභියෝග ජය ගැනීම සඳහා පහසුකම් සැලසිය හැකි බවද අගමැතිවරයා කීය.පරිසර ඇමැති අනුර ප්‍රියදර්ශන යාපා මහතා – අප අද මුහුණපාන ප්‍රශ්නවල තිබෙන සංකීර්ණතාව අනුව රටකට තනිවම ඒවාට විසඳුම් ලබාදිය නොහැකි බවත් ඒ නිසා ඒ සඳහා කලාපීය ප්‍රවේශයක් අවශ්‍ය වන බව පැවසීය.